เรื่องร้องเรียน: มีแจ้งทั้งหมด 3 เรื่องด้วยกันค่ะ  1 . ตรงสี่แยกไฟแดงที่เลี้ยวไปราชพฤกษ์ตรงแยกท่าพระ ที่กำลังมีการปรับปรุงถนน เขาทำท่อสูงกว่าพื้นถนน (แบบปูดขึ้น) รถวิ่งปกติ ท่อเขาขูดท้องรถดังมากค่ะ  2. อุโมงค์ทางลอดแยกท่าพระ ไปพระราม3 มีลาดยางมะตอย ได้แย่มาก พื้นอุโมงลอด ใต้เดือะมอลท่าพระ รถวิ่งแล้ว โคลงเคลงมาก เป็นพื้นถนนที่เป็นอุโมงค์ที่แย่ที่สุด  3 มีจุดปลายอุโมงค์ทางลอดฝั่งเข้า และขาออก ท่าพระที่พื้นถนนไม่ค่อยเสมอกันอยากให้ช่วยดูด้วยค่ะ เพราะเวลามอเตอร์ไซต์วิ่งค่อนข้างอันตรายมากค่ะ
การดำเนินการของเจ้าหน้าที่: 📣สำนักการโยธา กทม. ขอขอบคุณสำหรับการแจ้งข้อมูลค่ะ ตอบคำถามข้อที่ 1 ปัจจุบันสำนักการโยธาอยู่ระหว่างก่อสร้างถนนใหม่ ถนนบริเวณดังกล่าวจะมีการปูยางแอสฟัลท์ จึงทำให้ต้องยกขอบและฝาบ่อพักไว้ ทั้งนี้โครงการฯ ได้แก้ไขเบื้องต้นแล้ว และจะปูยางแอสฟัลท์ให้แล้วเสร็จภายในเดือนมิถุนายน 2566 นี้ค่ะ ตอบคำถามข้อที่ 2 ยางแอสฟัสท์ที่ปูจากแยกรัชดา-ราชพฤกษ์ มุ่งหน้าไปทางพระราม 3 เป็นเพียงการปูชั่วคราวเพื่อจัดการจราจร จะมีการปูยางใหม่ทั้งหมดแอสฟัลท์ให้แล้วเสร็จภายในเดือนมิถุนายน 2566 นี้ค่ะ ตอบคำถามข้อที่ 3 พื้นยางแอสฟัลท์ทางลอดจะมีการแก้ไขยางแอสฟัลท์ใหม่ให้แล้วเสร็จภายในเดือนมิถุนายน 2566
ความเห็นของผู้แจ้ง: ขอบคุณสำหรับการทำงานที่รวดเร็วค่ะ
พื้นที่: แขวงดาวคะนอง เขตธนบุรี กรุงเทพมหานคร